b'\n_START_ARTICLE_\nJung Joon-young\n_START_SECTION_\nKehidupan awal\n_START_PARAGRAPH_\nJung Joon-young dilahirkan pada tanggal 21 Februari 1989, di Jakarta. Dia dibesarkan di Indonesia, Cina, Jepun, Perancis dan Filipina. Dia adalah anak bongsu kepada pasangan Jung Hak-chun dan Choi Jong-sook. Ayahnya adalah seorang ahli perniagaan yang sentiasa merantau ke negara-negara asing.\xc2\xa0Jung belajar untuk berbicara lima bahasa berbeza seperti bahasa Inggeris, Mandarin, Korea, berbicara bahasa Jepun, dan bahasa Tagalog. Dia tidak boleh mendaftar di sekolah biasa kerana kerap berpindah. Dia telah mengambil pelajaran peribadi untuk subjek tetap seperti Matematik, Bahasa Inggeris, biola, dan piano. Dia juga punya tali pinggang hitam ijazah keempat dalam Taekwondo._NEWLINE_Ketika Jung berumur 17, dia memutuskan untuk pergi ke Filipina untuk melakukan kerja-kerja dakwah. Dia mengajar Taekwondo dan muzik untuk anak-anak tempatan. Dia adalah anggota koir yang pernah membuat pertunjukan di hadapan bekas presiden Filipina, Gloria Macapagal-Arroyo. Dia menyatakan inspirasi beliau adalah\xc2\xa0Kurt Cobain dan bertekad untuk menjadi bintang rock setelah dia melihat rancangan MTV Unplugged oleh Nirvana di zaman remaja beliau.\n_START_SECTION_\n2013: Debut dan\xc2\xa01st Mini Album\n_START_PARAGRAPH_\nSelepas\xc2\xa0Superstar K4, Jung telah mengadakan konsert-konsert, program TV dan radio, model untuk kereta, pakaian, permainan, skrin-N dan arak. Dari 6 Mei, beliau menjadi DJ untuk program radio Close Friend terbitan MBC FM4U hingga 1 September. Beliau juga tampil dalam beberapa rancangan TV termasuk\xc2\xa0Immortal Songs: Singing the Legend, Happy Together\xc2\xa0(terbitan KBS2),\xc2\xa0Radio Star, dan\xc2\xa0We Got Married\xc2\xa0(terbitan MBC). Beliau telah menyertai rancangan hiburan\xc2\xa02 Days & 1 Night\xc2\xa0Musim 3 terbitan KBS2 sejak 1 Disember._NEWLINE_Pada 21 Mei, Jung, menandatangani kontrak dengan\xc2\xa0CJ E&M\xc2\xa0selepas menerima banyak tawaran dari syarikat-syarikat hiburan._NEWLINE_Selepas menandatangani kontrak dengan CJ E&M, Jung melancar lagu debut single berjudul "Spotless Mind (\xeb\xb3\x91\xec\x9d\xb4\xec\x97\x90\xec\x9a\x94)" dengan dua versi muzik video: versi S dan versi N pada 1 Oktober. Hanya selepas sati jam dilancarkan, lagi ini telah menduduki tempat pertama di\xc2\xa0Mnet, Bugs, dan\xc2\xa0Soribada._NEWLINE_Pada 10 Oktober, Jung debut dengan melancarkan album EP, Jung Joon Young 1st mini album. EP ini mengandungi enam buah lagu, termasuk lagu, "The Sense of an Ending" (\xec\x9d\xb4\xeb\xb3\x84 10\xeb\xb6\x84 \xec\xa0\x84), dan dua lagu yang beliau bersama-sama menulis dan gubah: "Missed Call" (\xec\x95\x84\xeb\x8a\x94 \xeb\xb2\x88\xed\x98\xb8) dan "Take off Mask". EP tersebut meraih kejayaan yang sederhana, menduduki tempat pertama dalam carta harian dan carta mingguan Synnara Record dalam minggu pertama. Tambahan pula,\xc2\xa0"Spotless Mind" (\xeb\xb3\x91\xec\x9d\xb4\xec\x97\x90\xec\x9a\x94) menduduki tempat ketiga dan "The Sense of an Ending" (\xec\x9d\xb4\xeb\xb3\x84 10\xeb\xb6\x84\xec\xa0\x84) juga menduduki tempat kedua dalam rancangan musik\xc2\xa0Music Core\xc2\xa0terbitan MBC.\xc2\xa0idsoft3@reviewstar.net (February 2018). "\xec\xa0\x95\xec\xa4\x80\xec\x98\x81, CJ E&M\xea\xb3\xbc \xec\xa0\x84\xec\x86\x8d\xea\xb3\x84\xec\x95\xbd \xed\x99\x95\xec\xa0\x95 "\xec\x98\xac \xec\x97\xac\xeb\xa6\x84 \xec\x95\xa8\xeb\xb2\x94 \xed\x99\x9c\xeb\x8f\x99 \xec\x98\x88\xec\xa0\x95"publisher=reviewstar". Diarkibkan daripada asal pada May 3, 2014. Dicapai May 21, 2013._NEWLINE_Beliau melawat Taiwan untuk mempromosikan EP pertama beliau pada 8 Disember dan menyapa seramai 1,000 peminat Taiwan dan mengadakan sesi autograf serta mengadakan persembahan untuk mereka yang membeli album edisi terhad istimewa._NEWLINE_Jung menerima anugerah Artis Solo Lelaki Baru untuk "\xec\x9d\xb4\xeb\xb3\x84 10\xeb\xb6\x84\xec\xa0\x84 (The Sense of an Ending)" dan Lagu Karaoke Paling Popular sepanjang tahun untuk "\xeb\xa8\xbc\xec\xa7\x80\xea\xb0\x80 \xeb\x90\x98\xec\x96\xb4 (Becoming Dust)" di Anugerah Carta Gaon K-pop ke-3 (3rd Gaon Chart K-Pop Awards). Beliau juga menerima anugerah Bintang Tahunan (Star of the Year) di Anugerah Hiburan MBC (MBC Entertainment Awards).\n_START_SECTION_\n2014: Teenager\xc2\xa0dan\xc2\xa02 Days & 1 Night\xc2\xa0Musim 3\n_START_PARAGRAPH_\nPada 2 Januari, beliau melancarkan lagu runut bunyi untuk drama\xc2\xa0Pretty Man\xc2\xa0berjudul "\xed\x95\x98\xeb\xa3\xa8\xeb\xa7\x8c (I\'m Nobody)" ditulis dan digubah beliau sendiri yang mengandungi dua versi iaitu versi rock Amerika dan versi pop British. Versi rock balada untuk\xc2\xa0"I\'m Nobody (\xed\x95\x98\xeb\xa3\xa8\xeb\xa7\x8c)" telah menduduki tangga teratas Carta Bugs (Bugs Chart) dan Carta Mnet dalam masa lima hari selepas dilancarkan._NEWLINE_Pada 12 Mac, Jung, melancarkan lagu sorak rasmi, "Always Reds", yang merupakan kolaborasi dengan kumpulan hip hop Soul Dive, sebuah lagu dalam album sorak rasmi Red Devils\' "We are the Reds" untuk Piala Dunia FIFA 2014 di Brazil._NEWLINE_Jung berkolaborasi dengan\xc2\xa0Younha\xc2\xa0untuk lagu duet "\xeb\x8b\xac\xeb\xa6\xac\xed\x95\xa8\xea\xbb\x98 (Just the way you are)" yang memberi menggalakkan orang untuk mempunyai keyakinan. Lagu ini menggabungkan irama rock dan balada.\xc2\xa0Apabila tiba hari pelancaran pada 29 Mei, ia menduduki tangga terats dalam beberapa carta musik seperti Mnet,\xc2\xa0Bugs, dan Olleh Music._NEWLINE_Jung kembali dengan EP kedua berjudul\xc2\xa0Teenager, pada 26 Jun. Semua lagu dalam EP tersebut disusun dan digubah oleh Jung sendiri dan beliau juga terlibat dalam reka bentuk dan produksi konsep album, reka bentuk muka depan dan perkara-perkara lain berkaitan dengan album ini. Tema album ini "dewasa yang bermimpi (the adult who dreams)" dan mengandungi niat Jung yang mahu orang yang sudah tidak mampu berdepan dengan keadaan dunia sekarang untuk kembali mempunyai impian.\xc2\xa0Ia menduduki tangga ketiga dalam Carta Album Gaon (Gaon Album Chart) dalam minggu pertama ia dilancarkan._NEWLINE_Pada 19 Julai, Jung menyertai barisan pelakon drama\xc2\xa0Pretty Man\xc2\xa0sebagai artis undangan untuk konsert drama tersebut di Jepun. Jung Joon-young tampil di\xc2\xa0KCON Los Angeles, California\xc2\xa0sebagai salah seorang pengacara majlis dan juga artis yang akan membuat persembahan dari 9 Ogos hingga 10 Ogos dan membuat debut Amerika dengan menyanyikan single-single beliau, termasuk lagu ciptaan sendiri "Teenager". Beliau juga menghiburkan penonton dengan menyanyikan lagu\xc2\xa0"Black or White" oleh\xc2\xa0Michael Jackson\xc2\xa0dengan cara beliau yang tersendiri\xc2\xa0.\xc2\xa0Selepas sesi pengenalan di Taiwan, beliau mengadakan konsert jelajah berjudul\xc2\xa0"2014 Demo Live Tour with Jung Joon-young," di China, bermula pada 14 November di Beijing, diikuti di Shenzhen pada 15 November dan di Shanghai pada 16 November._NEWLINE_Pada 1 Ogos, wakil Jung Joon-young menyatakan bahawa Joon-young akan cuba berlakon di layar perak melalui filem bertajuk Love Forecast bersama Lee Seung-gi dan Moon Chae-won di mana karakter yang bakal dimainkan Jung Joon-young mempunyai perasaan cinta satu pihak terhadap karakter yang akan dimainkan oleh Moon Chae-won._NEWLINE_Jung Joon-young mengambil bahagian dalam runut bunyi drama Modern Farmer terbitan SBS, menyanyikan lagu "Same Place" yang merupakan lagu irama balada rock yang meceritakan kisah cinta yang amat menyedihkan.\xc2\xa0Tidak lama setelah "Same Place" dilancarkan pada 5 Disember, runut bunyi untuk drama Blade & Soul berjudul "Show Time" dilancarkan pada 17 Disember._NEWLINE_Dengan kehadiran beliau dalam rancangan hiburan\xc2\xa02 Days & 1 Night musim ketiga terbitan KBS, beliau memenangi Anugerah Penghibur Terbaik dalam Rancangan Hiburan (Top Entertainer Award in a Variety Show) di Anugerah Hiburan KBS ke-14 (2014 KBS Entertainment Awards).\n_START_SECTION_\n2015: Debut Layar Perak dan JJY Band\n_START_PARAGRAPH_\nJung Joon-young membuat penampilan debut di layar perak melalui filem romantik komedi\xc2\xa0Love Forecast, yang mula ditayangkan pada 15 Januari.\xc2\xa0Beliau kemudian membintangi drama 19+ berjudul\xc2\xa0The Lover, disiarkan oleh\xc2\xa0Mnet, memainkan peranan sebagai ahli muzik yang tidak popular dan bertemujanji dengan perempuan yang lebih tua dari beliau sebanyak 12 tahun.\xc2\xa0Kemudian, beliau melakukan penampilan cameo dalam episod ke-10 drama\xc2\xa0The Producers, bersama\xc2\xa0Roy Kim\xc2\xa0sebagai anti-peminat (anti-fan)._NEWLINE_Kemudian, beliau membuat penampilan debut dengan band rock\xc2\xa0JJY Band, dengan pelancaran album pertama mereka, Escape to Hangover, dan lagu utama "OMG" pada 27 Mei. "OMG" digubah oleh Joon-young dan Lee Seung-joo (ahli band\xc2\xa0Vanilla Unity).\xc2\xa0Album debut mereka menerima kritikan positif dari peminat muzik dan para pengkritik._NEWLINE_Beliau kemudiannya menyertai rancangan hiburan berjudul\xc2\xa0Old House, New House\xc2\xa0disiarkan oleh\xc2\xa0JTBC\xc2\xa0sebagai ahli tetap. Rancangan ini menyatukan artis dan pereka hiasan dalaman untuk menyediakan dekorasi dalaman rumah dan penambahbaikan, di mana setiap minggu, dua kumpulan akan bertanding sesama sendiri untuk menentukan pasukan mana yang telah membuat renovasi rumah yang lebih baik.\n_START_SECTION_\n2016: Sympathy\n_START_PARAGRAPH_\nWakil dari CJ E&M mengumumkan yang kontrak mereka dengan Joon-young akan berakhir pada November 2015.\xc2\xa0Beliau mengambil keputusan untuk tidak memperbaharui kontrak tersebut. Pada 5 Januari 2016, C9 Entertainment mengumumkan bahawa Joon-young dan band beliau telah menandatangani kontrak eksklusif bersama syarikat rakam mereka, REALIVE._NEWLINE_Pada 19 Februari, Joon-young mengumumkan kembalinya beliau ke industri muzik dengan album single, \xea\xb3\xb5\xea\xb0\x90 (Sympathy). Beliau memilih\xc2\xa0soft rock\xc2\xa0sebagai bunyi utama untuk album solo beliau. "\xea\xb3\xb5\xea\xb0\x90 (Sympathy)", judul lagu utama, adalah lagu duet yang dirakam bersama penyanyi Korea, Seo Young-eun. Ia telah ditulis, digubah dan dihasilkan oleh Joon-young sendiri. Beliau juga menulis, menggubah dan menghasilkan satu lagi lagu di dalam album tersebut dan menampilkan kebolehan muzik beliau yang amat luas di dlama album tersebut. Beliau melancarkan lagu-lagu baru beliau buat pertama kali semasa konsert\xc2\xa0JJY Band\xc2\xa0pada 20 dan 21 Februari di Dewan Seni, Pusat Seni Lottecard (Art Hall of Lottecard Art Center) di\xc2\xa0Seoul. \xea\xb3\xb5\xea\xb0\x90 (Sympathy)\xc2\xa0dilancarkan pada 24 Februari bersama muzik videonya.\xc2\xa0Pada 26 Februari, beliau melancarkan muzik video untuk lagu kedua dari album tersebut berjudul\xc2\xa0"Amy"._NEWLINE_Stesen TV kable\xc2\xa0tvN\xc2\xa0mengumumkan pada 7 Mac bahawa Joon-young akan menyertai rancangan masakan mereka, \xec\xa7\x91\xeb\xb0\xa5 \xeb\xb0\xb1\xec\x84\xa0\xec\x83\x9d 2 (Mr. Baek The Homemade Food Master Season 2), sebagai ahli tetap di mana beliau akan belajar memasak dari\xc2\xa0Baek Jong-won, chef popular dari Korea, tentang seni masakan rumah.\xc2\xa0Pada 30 Mac, stesen TV kable\xc2\xa0JTBC\xc2\xa0mengumumkan Joon-young akan bersama artis\xc2\xa0Kangin, Jeong Jinwoon, dan Lee Chul Woo untuk sebuah rancangan hiburan realiti baru, Hitmaker, di mana mereka akan meneroka sukan-sukan di negara-negara lain.\n_START_SECTION_\n2017: The First Person\n_START_PARAGRAPH_\nPada 31 Januari, Joon-young mengumumkan melalui akaun\xc2\xa0Instagram\xc2\xa0beliau yang beliau akan melancarkan album penuh pertama beliau bertajuk\xc2\xa01\xec\x9d\xb8\xec\xb9\xad (The First Person). Pada 1 Februari, C9 Entertainment mengumumkan bahawa lagu berjudul "\xeb\x82\x98\xec\x99\x80 \xeb\x84\x88 (Me and You)" akan menjadi lagu utama, merupakan lagu berirama balada menampilkan penyanyi veteran Korea, Jang Hye-jin.\xc2\xa0Dua hari kemudian, agensi Joon-young mendedahkan senarai penuh lagu-lagu yang bakal dimuatkan dalam album tersebut melalui akaun\xc2\xa0Twitter\xc2\xa0mereka. Album ini mengandungi sembilan lagu termasuk\xc2\xa0intro dan outro, lima lagu baru dan dua buah lagu dari album single terdahulu beliau, \xea\xb3\xb5\xea\xb0\x90 (Sympathy). Semua lagu di dalam album ini ditulis, digubah dan disusun oleh Joon-young sendiri. Penerbit album ini adalah\xc2\xa0Jung Joon-young dan Lee Ji-hyun.\xc2\xa0Album ini dilancarkan secara atas talian pada 7 Februari. Muzik video untuk lagu utama\xc2\xa0"\xeb\x82\x98\xec\x99\x80 \xeb\x84\x88 (Me and You)" telah dikongsikan di laman\xc2\xa0YouTube\xc2\xa0rasmi Joon-young.\xc2\xa0Pada 18 Februari, agensi Joon-young mengumumkan bahawa versi bahasa Cina untuk album ini akan dilancarkan secara atas talian melalui\xc2\xa0iTunes\xc2\xa0dan\xc2\xa0KKBox\xc2\xa0pada hari tersebut di empat buah negara iaitu\xc2\xa0Taiwan, Hongkong, Singapura\xc2\xa0dan\xc2\xa0Malaysia. Versi CD telah dilancarkan pada 17 Mac. Versi bahasa Cina mengandungi 12 lagu termasuk sembilan lagu dari versi Korea dan tiga versi bahasa Cina untuk lagu "Sympathy", "Amy", dan "Me and You".\n_START_SECTION_\n2018: Debut sebagai pemain video profesional dan "Fianc\xc3\xa9e"\n_START_PARAGRAPH_\nPada 18 Januari, C9 mengumumkan bahawa Joon-young telah menyertai pasukan\xc2\xa0"Team Kongdoo", sebuah pasukan\xc2\xa0eSports, yang pakar dalam permainan video\xc2\xa0PlayerUnknown\'s Battlegrounds (PUBG) sebagai pemain video profesional dan mereka telah mengadakan upacara kemasukan pada 17 Januari._NEWLINE_Pada 5 Mac, C9 Entertainment mengumumkan bahawa Joon-young akan melancarkan single terbaru pada hujung bulan.\xc2\xa0Tajuk single tersebut kemudian didedahkan sebagai\xc2\xa0"Fianc\xc3\xa9e" dan akan dilancarkan pada 29 Mac._NEWLINE_Jung mengadakan konsert solonya berjudul "Sing" pada 19 & 20 Mei di Dewan Langsung Shinhwa Cardan Square, Mapo, Seoul._NEWLINE_Jung membuat penampilan di 2018 World DJ Festival Anthem Compilation, mengadakan persembahan lagu baru berjudul "Fly" bersama kumpulan Advanced pada 28 Mei._NEWLINE_Pengumuman dibuat bahawa Jung akan terlibat dalam pembikinan lagu-kagu tema untuk Piala Dunia FIFA 2018 di Rusia. Jung akan menyanyikan lagu ketiga berjudul, Hifive Republic of Korea dalam album yang berjudul, We, The Reds._NEWLINE_Pada 13 Julai, Jung bersama Yook Sung-jae (ahli kumpulan idol BTOB) terlibat dalam pelancaran media rancangan realiti terbitan Viu berjudul "Hello K-Idol". Dilaporkan bahawa mereka berdua akan bertindak sebagai mentor khas._NEWLINE_Jung kembali ke Manila, Filipina pada 22 September 22 untuk mengadakan pertemuan dengan peminat, Fianc\xc3\xa9e buat pertama kali di negara itu. Beliau menyatakan bahawa beliau berharap dapat membawa kumpulan Drug Restaurant ke Manila untuk satu konsert tahun hadapan._NEWLINE_Pada 19 Oktober 2018, Jung mengumumkan dalam akaun media sosial beliau Instagram bahawa beliau akan membuka sebuah restoran secara rasminya yang diberi nama \'Maison de Cor\xc3\xa9ein\' di Paris tahun hadapan selepas sebulan menjalankan operasi sebagai restoran pop-up.\n_START_SECTION_\nKontroversi & Persaraan\n_START_PARAGRAPH_\nPada 11 Mac 2019, telah didakwa pada 2015 dan 2016, Jung telah merakam kelakuan seksnya secara rahsia dengan sekurang-sekurangnya 10 wanita, kemudian mengongsikan video-video tersebut dengan rakan-rakan beliau dalam satu aplikasi perbualan, termasuk artis Korea terkenal Seungri. Dakwaan-dakwaan tersebut muncul ketika polis menyiasat Seungri untuk dakwaan membekalkan perkhidmatan pelacur, dan menyebabkan Jung turut disiasat._NEWLINE_Pada 12 Mac 2019, Jung mengumumkan persaraan beliau dari industri hiburan, mengakui segala jenayah yang berkaitan dengan "merakam wanita tanpa persetujuan mereka dan mengongsikannya di aplikasi perbualan". Beliau juga meminta maaf kepada pelbagai wanita yang beliau rakam, serta para peminat, dan juga berikrar akan bekerjasama dengan polis. Siasatan tentang penglibatan beliau dalam Burning Sun scandal masih berjalan, melibatkan artis-artis Seungri, Choi Jong-hoon, Yong Jun-hyung dan Lee Jong-hyun. On March 21, Jung was arrested over allegations that he illegally shared sexually explicit videos of women taken without their knowledge or consent.'